cyanic-selkie/wikianc huggingface dataset:
Cupeño
Cupeño er eit utdøydd uto-aztekisk språk som tidlegare vart snakka av cupeño-folket i sørlege Carlifornia. Den siste talaraen, Roscinda Nolasquez, døydde i 1987.
Cupeño vart opphavleg snakka i Cupa, Wilaqalpa, og Paluqla i San Diego County, og seinare i Pala Indian Reservation.
Morfologi
Cupeño er eit agglutinerande språk. Verb blir bøygd i transitivitet, tempus, aspekt, modus, person, tal.
Verba blir bøygd i person og tal, og desse kategoriane blir uttrykt med prefiks:
Tempus-aspekt-systemet
Futurum er umarkert. Preteritum har eigne suffiks, preteritum imperfektum har eigne suffiks, jf.
Benoît David
Benoît David er ein canadisk progressiv rock-vokalist, mest kjend som tidlegare vokalist for Yes. Han starta samarbeidet sitt med bandet som gjestevokalist under «In The Present»-turneen i 2008–2009. David vart 15. oktober 2009 presentert som offisielt medlem av Yes. Han slutta i bandet i februar 2012, etter at han fekk problem med stemma Europa-turnen til bandet hausten og vinteren 2011.
Han er òg medlem av bandet Mystery, og var frå 1994 til 2009 med i Yes-coverbandet Close to the Edge.
Al Buraiqeh-distriktet
Al Buraiqeh-distriktet er eit distrikt i Aden guvernement i Jemen. I 2003 hadde distriktet eit folketal på 62 405 innbyggjarar.
Benoît David
Benoît David var våren og sommaren 2010 med på USA-turneen til Yes, og bandet starta hausten 2010 innspelingar av albumet Fly from Here med David som vokalist. Albumet vart gjeve ut sommaren 2011. Han er òg vokalist på konsertalbumet In the Present – Live from Lyon, som vart spelt inn i desember 2009 og gjeve ut i november 2011.
Bakgrunnsstoff
Yes
Aljaksandr Hljeb
Aljaksandr Pawlavitsj Hljeb er ein kviterussisk fotballspelar som har spela for Wolfsburg i tysk Bundesliga på lån frå Barcelona, og for det kviterussiske landslaget.
Songen Strange Days
«Strange Days» er ein song av The Doors. Han kom ut i 1967 og er opningssporet på albumet med same namn. I følgje ei melding på Allmusic av Tom Maginnis, ser songen ut til å finne songaren Jim Morrison «gruble over tilstanden til det gryande hippiemiljølet og korleis dei vart sett på av ålmenta eller det 'streite' samfunnet.» The Doors vitja New York City og dette inspirerte Jim Morrison til å skrive «Strange Days» og andre songar på Strange Days.
Aljaksandr Hljeb
Bror hans, Vjatsjaslaw, har òg vore kviterussisk landslagsspelar i fotball.
Songen Strange Days
I følgje No One Here Gets Out Alive er «Strange Days» ein av dei første gongane Moog synthesizer vart nytta i rock, spelt av Ray Manzarek. Synthen vart sett opp med hjelp av Paul Beaver.
Kándanos-Sélino
Kándanos-Sélino (gresk Κάντανος-Σέλινο) er ein kommune i periferieininga Khaniá i periferien Kreta i Hellas. Kándanos-Sélino ligg sørvest for Khaniá. I sør ligg Libyahavet.
Administrativ inndeling
Kommunen vart danna i 2011 ved at ein slo saman dei tidlegare kommunane Dei tre tidlegare kommunane er no kommunaleiningar.
Byar og tettstader
Dei største byane og tettstadene i kommunen er:
Silkebygg
Silkebygg (Hordeum jubatum) er eit eitårig 15-40 cm høgt aksgras som blømer i juni-august og veks opp til til Trøndelag i Noreg og Jämtland-Ångermanland i Sverige.
Vekststad
Silkebygg er rekna som ganske sjeldan i Skandinavia, og har den naturlege førekomsten sin i Nord-Amerika. Arten er blitt innført til Skandinavia dels som prydplante, men sannsynlegvis mest i lag med importvarer, noko som er avspegla av at det særleg er å finna på ruderatmark, avfallsplassar, ved jernbaner, vegkantar, hamner og på strender.
Fylkesveg 346
Fylkesveg 346 finst i fleire fylke i Noreg:
Fylkesvei 346 (andre betydninger)
Tony Brown
Tony Brown er ein amerikansk plateprodusent og pianist, hovudsakleg innan country. Han var tidlegare medlem av The Stamps Quartet og akkompagnerte Emmylou Harris, og sidan slutten av 1980-åra har Brown hovudsakleg arbeidd som produsent. Han er kjend for produksjonsarbeidet med Reba McEntire, Vince Gill og George Strait.
Sutton-in-Ashfield
Sutton-in-Ashfield  er ein marknadsby i grevskapet Nottinghamshire i England. Han har kring 42 000 innbyggjarar og ligg 6 km vest for Mansfield, nær grensa til Derbyshire.
Don't Answer Me
«Don't Answer Me» er ein song frå 1984 av The Alan Parsons Project frå albumet Ammonia Avenue. Han nådde 15. plassen på Billboard-lista i USA og var den siste singelen deira som nådde topp 20 der. Songen nådde òg 58. plassen i Storbritannia, den høgaste plasseringa ein av singlane deira fekk i heimlandet. Musikkvideoen vart presentert som ein teikneserie, med kunst og animasjon av Michael Kaluta, assistert av Lee Moyer.
Songen
I staden for kunstrock-stilen som Alan Parsons var kjend for vart «Don't Answer Me» laga i stilen til Phil Spector og Wall of Sound-teknikken hans. Eric Woolfson, som var medlåtskrivar på songen, song solovokal, medan Mel Collins spelte saksofonsolo.
Locus
Locus (fl. logi) eller lokus er eit latinsk ord som tyder «stad». Ordet locus har gjeve opphav til ei rekkje nye ord som lokal, lokativ og lokomotiv.
Lokus i genetikk viser til posisjonen til eit gen i eit kromosom. Gen med same locus i dei homologe kromosoma er allel av same gen.
I matematikk viser locus til ei samling punkt som har ein felles eigenskap, ein geometrisk stad.
Samebyar i Sverige
Dei samiske områda i Sverige er organiserte i samebyar.
Dette er ei liste over dei 51 samebyane i Sverige.
Hjerneristing
Hjerneristing er ofte definert som ein hovudskade med mellombels tap av hjernefunksjon som kan føra til ulike fysiske, kognitive og emosjonelle symptom. Desse symptoma er tidvis underfundige og vanskelege å oppdage. Det er den vanlegaste traumatiske hjerneskaden. Behandling inneber i hovudsak fysisk og kognitiv kvile med reduksjon av skolearbeid, videospel, teksting og liknande kognitive oppgåver. Symptoma plar forsvinna innan tre veker, men dei kan også stå ved lag, og det kan oppstå komplikasjonar.
Fylkesveg 7016
Fylkesveg 7016 går mellom Røyrvik i Røyrvik kommune og Seterhaug i Lierne kommune. Vegen er 34,6 km lang.
Hjerneristing
Hjerneristing blir også kalla hjerneskaking og heileskaking. Det generelle medisinske omgrepet er mild traumatisk hjerneskade og sjeldan konkusjon.
Fylkesveg 7016
Før Trøndelag fylke vart oppretta 1. januar 2018 var vegen kjennetegna som Fylkesveg 346 i Nord-Trøndelag.
Novokhopjorsk
Han vart grunnlagd i 1710 og fekk byrettar i 1779.
Vasile Maftei
Vasile Maftei er ein rumensk fotballspelar som har spela for Unirea Urziceni i den rumenske fotballigaen, og for det rumenske landslaget.
Språkhistorie
Språkhistorie, eller historisk lingvistikk, er studiet om korleis naturlege språk endrar seg over tid, både studiet av konkrete språkfamiliar (og dermed språkslektskap) og allmenne prinsipp for språkleg endring.
Ei sentral hending i lingvistikken si historie er trykkinga i 1788 av eit føredrag William Jones heldt i The Asiatic Society i 1786 i Bengal. Her viser han at sanskrit, gresk, latin, gotisk, keltisk og persisk alle går attende til eit no utdøydd urspråk. Ei tilsvarande oppdaging vart gjort noko tidlegare, då János Sajnovics i 1770 publiserte ei avhandling som viste at finsk, samisk og ungarsk hadde same opphav. Felles for Sajnovics og Jones var at dei såg at språk hadde endra seg over tid, til skilnad frå tidlegare teoriar om språkslektskap, som samanlikna ulike språk i notida utan å sjå at språka kunne ha endra seg.
Desse idéane vart gjort til emne for seriøs gransking eit par tiår seinare, i Danmark i 1818 av Rasmus Rask og i Tyskland av Jacob Grimm. Dei viste korleis germanske språk skilde seg frå andre indoeuropeiske språk ved at lukkelydar blir til frikativar i ei serie av tre ulike vekslingsrekker. Relevant for språkistorisk metodologi er at denne innsikta opna opp for ei systematisk utforsking av lydovergangar frå eitt språksteg til det neste.
Madshus
Madshus er ein norsk ski- og skiutstyrsprodusent. Verksemda held til på Biri i Gjøvik kommune. Ho produserer langrennski, turski, skisko og anna skiutstyr.
Historie
Dei første Madshus-skia blei laga av Martin Madshus i 1906 på ein låve i Vardal ved Gjøvik. Produksjonen blei flytta til Lillehammer i 1936 og vidare til Biri i 1972. Fabrikken blei kjøpt av amerikanske K2 Sports Inc i 1988, men skiane blir framleis laga på Biri.
Heidi Hattestein
Heidi Hattestein er ein norsk frilansfotograf og -skribent.
Lenardeffekt
Lenardeffekt syner til fleire effektar innan elektromagnetisme som er kalla opp etter Philipp Lenard
Swadlincote
Swadlincote  er ein by i grevskapet Derbyshire i England. Han har kring 36 000 innbyggjarar. Byen ligg 21 km sør for byen Derby.
Lenardeffekt
Den eine effekten er ein fotoelektrisk effekt der luft og andre gassar vert ionisert i ultrafiolett ljos.
Ein annan effekt er elektrisering og ionisering av luft ved forstøving av vatn. Dette vart oppdaga av MacLean og Goto (1890), og så inngåande undersøkt og forklart av Lenard og elevane hans. Effekten er òg kalla ballo-elektrisitet, iblant òg vassfallselektrisitet, og oppstår når væskedråpar rører seg i luft. Armstrongs dampelektrisermaskin er basert på denne effekten, og ein trur òg at effekten spelar ei rolle i oppladinga av skyer i torevêr, og kan vere årsak til elektrisk utløysing av tankeksplosjonar.
Den tredje effekten vart oppdaga av Lenard i 1890 då han såg at den elektriske resistansen er større for likestraum enn for vekselstraum i metall med ikkje-kubisk krystallstruktur.
Timrat
Timrat (hebraisk תִּמְרַת, tyder Daddel) er ein fellesbusetnad nord i Israel. Han ligg i Nedre Galilea near Nahalal og høyrer til Jezreeldalen regionale kommune. I 2007 var folketalet 1 700.
Landsbyen vart grunnlagd i 1981 der kibbutzen Timorim tidlegare hadde lege. Denne vart grunnlagd i 1948, men vart flytta til midten av landet i 1954 på grunn av landmangel.
Landsbyen ligg nær den historiske tellen Shimron, som er det nordlegaste området for naturlege musangutre.
NM i skiskyting 1988
Noregsmeisterskapen i skiskyting 1988, den 30. i rekka, vart avvikla på Dombås i Dovre kommune dagane 28.-31. januar 1988. Juniormeisterskapen fann stad same staden til same tid.
20 km
Dato: 28. januar 1988
<br style="clear:both;" />
10 km
Dato: 30. januar 1988
<br style="clear:both;" />
4 x 7,5 km stafett
Dato: 31. januar 1988
10 km
Dato: 28. januar 1988
5 km
Dato: 30. januar 1988
<br style="clear:both;" />
3 x 5 km stafett
Dato: 31. januar 1988
<br style="clear:both;" />
Loddrett
Loddrett vert vanlegvis nytta om det same som ei loddlinje eller vertikal linje.
Innan matematikken vart tidlegare ei linje eller eit plan sagt å vere loddrett på ei anna linje eller eit plan når vinkelen mellom dei var 90°. No nyttar ein staden omgrepa vinkelrett og normal.
Beautiful Noise av Neil Diamond
Beautiful Noise er det tredje albumet til Neil Diamond på Columbia Records og det tiande studioalbumet i alt. Det kom ut i 1976. «Dry Your Eyes» vart framført i lag med The Band på farvellkonserten deira og finst i Martin Scorsese-filmen The Last Waltz.
Fylkesveg 7018
Fylkesveg 7018 går mellom Jule og Berglia i Lierne kommune. Vegen er 14,8 km lang.
Før Trøndelag fylke vart oppretta 1. januar 2018 var vegen kjennetegna som Fylkesveg 348 i Nord-Trøndelag.
The Number of the Beast av Iron Maiden
The Number of the Beast fekk god kritikk og selde godt og var eit landemerke for bandet. Det gjekk til topps på den britiske albumlsita og selde til platinaplate i USA. Albumet inneheld singlane «Run to the Hills» og «The Number of the Beast», og den førstnemnde vart den første singelen deira som nådde topp 10 på den britiske singellista. Albumet var òg kontroversielt, særleg i USA, på grunn av dei religiøse referansane i plateomslaget og teksten på tittelsporet.
Etter utgjevinga av The Number of the Beast og den påfølgjande turneen, The Beast on the Road, har «The Beast» blitt eit alternativ namn for Iron Maiden og seinare nytta i titlar på somme samleplater og konsertutgjevingar, som Best of the Beast og Visions of the Beast.
Låtskriving og innspeling
The Number of the Beast er det einaste albumet til Iron Maiden der Clive Burr er godskriven som låtskrivar, og var det første albumet der gitaristen Adrian Smith stod oppført som låtskrivar. I tillegg byrja Steve Harris å tilpasse låtskrivinga si til den nye vokalisten Bruce Dickinson. Produsenten på albumet, Martin Birch, sa «Eg trudde ikkje [den tidlegare vokalisten Paul Di'Anno] klarte å syngje somme av dei ganske så kompliserte retningane eg visste Steve ønskte å utforske... Då Bruce kom inn opna det opp før enorme mogelegheiter for det nye albumet.»
I følgje fleire intervju var Dickinson sterkt involvert i å skrive fleire av songane på albumet, særleg «Children of the Damned», «The Prisoner» og «Run to the Hills». På grunn av pågåande kontraktproblem med den førre gruppa si, Samson, kunne ikkje Dickinson på lovleg vis ta del i låtskrivinga på albumet, og kunne berre kome med det han kalla «moralske bidrag», som tydde at han kunne påverke songane, men ikkje kome med så store innspel at han vart godskriven som låtskrivar. Innspelinga og miksinga av albumet var over på fem veker, etter at bandet hadde brukt lang tid på å konstruere nye songar. Dette kom av at dette var første gongen bandet måtte skape eit album heilt frå starten av, og hadde veldig lite klart før før-produksjonen av albumet.
Musikkpressa fortalte historier om uforklarte fenomen som oppstod under innspelinga i Battery Studios, som at lysa slo seg på og av av seg sjølv, og at innspelingsutstyret på mystisk vis brått slutta å virke. Dette toppa seg då Birch var involvert i ei bilulukke med ein minibuss som transporterte ei gruppe nonner, og fekk ei rekning på reparasjonane på 666 pund.
Songar
«Run to the Hills» vart gjeven ut på singel den 12. februar 1982, to veker før den britiske turneen til Maiden, og fungerte som ei førehandsvisning av albumet, som ikkje kom ut før to dagar etter den britiske delen av turneen var over. Singelen kom med ein musikkvideo som nytta konsertopptak og klipp frå Buster Keaton-filmar, og gjorde der merkverdig bra. Det vart den første singelen deira om nådde topp 10 på den britiske singellista. Dei skunda seg for å bli ferdig med albumet i tide, og spele inn og mikse singelen for ei tidleg utgjeving, og bandet valde raskt «Total Eclipse» som B-side.
Sidan dei hadde skrive for mange songar, måtte dei velje mellom «Total Eclipse» og «Gangland» for singelen «Run to the Hills», med tanken om at den andre songen skulle vere med på albumet. Fleire av bandmedlemmane har sidan angra på avgjersla og Steve Harris sa «Me valde rett og slett feil song som B-side. Eg trur at om 'Total Eclipse' hadde vore på albumet i staden for 'Gangland' så hadde det gjort det enno betre.» I tillegg har Harris sagt at opningssporet «Invaders», ikkje var bra nok, og sa han «kunne ha vore erstatta av noko betre, men me hadde ikkje noko anna å erstatte han med på den tida. Me hadde akkurat nok tid til å gjere det me gjorde, og det var det.»
Tittelsporet vart av mange religiøse grupper i USA rekna som bevis på at Iron Maiden var eit satanistisk band, men songen var i røynda inspirert av eit mareritt bassisten Steve Harris hadde hatt etter å ha sett filmen Damien: Omen II seint på kveld. I tillegg sa Harris at teksten òg var inspirert av Robert Burns-diktet «Tam o' Shanter». Songen opnar med ein talt introduksjon frå Johannes' openberring, lese av skodespelaren Barry Clayton. I følgje Dickinson hadde bandet først spurt skodespelaren Vincent Price om å spele inn passasjen, men spurte Clayton etter at Price kravde 25 000 pund for jobben. Sjølv om teksten i plateomslaget hevdar at passasjen er frå Johannes' openberring 13:18, kjem den første linja frå 12:12.
«Children of the Damned» er basert på filmane Village of the Damned og Children of the Damned, som igjen var basert på romanen The Midwich Cuckoos av John Wyndham. I det siste radioprogrammet sitt for BBC Radio 6, under ein del av showet som hylla den avdøde Ronnie James Dio, nemner Dickinson at Children of the Damned var inspirert av Black Sabbath sin «Children of the Sea».
Swaffham
Swaffham  er ein marknadsby i grevskapet Norfolk i England. Han har kring 7000 innbyggjarar. Byen ligg 20 km aust for King's Lynn og 50 km vest for Norwich.
The Number of the Beast av Iron Maiden
Songar
«The Prisoner» var inspirert av ein britisk TV-serie med same namn, og inneheld dialog frå tittelsekvensen. Bandmanageren Rod Smallwood måtte ringe til Patrick McGoohan og bed om løyve til å bruke lydklipp for songen og var ekstremt nølande. McGoohan skal ha sagt «Kva sa du namnet var igjen? Eit rockeband, seier du? Gjer det.» Iron Maiden laga seinare ein annan song basert på serien, «Back in the Village» frå Powerslave i 1984.
«22 Acacia Avenue» er den andre songen i soga om «Charlotte the Harlot», som opphavleg var skriven av Adrian Smith fleire år seinare, medan han spelte i det gamle bandet sitt, Urchin. I følgje Smith skal Steve Harris ha hugsa å ha høyrt songen på ein Urchin-konsert i ein lokal park, og modifisert songen for The Number of the Beast.
Mottaking og kontrovers
Albumet fekk sterk motstand av konservative miljø, særleg i USA, der Iron Maiden vart skulda for å vere satanistar. Platene til bandet vart brende på bål, men nokre grupper øydela platene med hammar, i frykt for avgassane frå den brennande vinylen. The Beast on the Road-turneen vart utsett for mange boikottar og demonstrasjonar. Konsertlokala vart ofte omringa av aktivistar som delte ut brosjyrar og i somme tilfelle vart ein åtte meter høg kross boren i protest. Harris har sagt «Det var galskap. Dei misforstod det fullstendig. Dei hadde tydelegvis ikkje lese tekstane. Dei ønskte berre å tru alt det tøvet om at me var satanistar.»
Etter utgjevinga har albumet som regel fått god kritikk. AllMusic har skildra det som «blant topp fem av dei viktigaste heavy metal-albuma som er gjevne ut. Ein hjørnestein i sjangeren.» Sputnikmusic kalla det «ein klassikar i metal-verda», medan BBC Music hylla dei komplekse arrangementa på plata, og sa «Medan sjølv nokre av dei ærverdige HM-institusjonane (tenk Black Sabbath) vil slite med å lage materiale som var noko meir enn ei samling av moll-riff, klarte Iron Maiden denne bragda med stil.» magasinet Q plasserte albumet på 100. plassen på lista si over dei 100 beste britiske albuma gjennom tidene i 2000 og kåra det i 2001 til eit av dei 50 tyngste albuma gjennom tidene. I 2006 vart det sett på 40. plassen på lista deira over dei 40 beste albuma frå 1980-åra. IGN og Metal Rules plasserte det på høvesvis tredje- og andreplassen på lista si over dei beste heavy metal-albuma, og Guitar World rangerte det på 17. plassen på lista si over dei 100 beste gitaralbuma gjennom tidene. Classic Rock plasserte det på 15. plassen på lista si over dei 100 beste britiske rockealbuma og skildra det som «det viktigaste metal-albumet det tiåret», og det vart kåra til det beste britiske albumet dei siste 60 åra av HMV i 2012. The Number of the Beast er eit av to album som er oppført i Robert Dimery-boka 1001 Albums You Must Hear Before You Die (Iron Maiden frå 1980 er det andre).
I 2001 laga BBC ein dokumentarfilm om The Number of the Beast som ein del av serien Classic Albums, som kom ut på DVD same året.
Plateomslaget
Som alle Iron Maiden-omslaga i 1980-åra og tidleg i 1990-åra, vart det måla av Derek Riggs. Omslaget vart opphavleg laga for singelen «Purgatory», men Rod Smallwood meinte det var for bra for singelen og valde å spare det for The Number of the Beast i staden. På den originale utgåva frå 1982 er det blå himmel i bakgrunnen. Dette var ein feil gjort av trykkjarane av omslaget. Dette vart seinare endra og kom ut i svart då albumet vart trykt på ny i 1998.
Plateomslaget har blitt parodiert fleire gonger, av crossover thrash-bandet Stormtroopers of Death for albumet Bigger than the Devil frå 1999 og på ei T-skjorte frå Streetwear-merket Diamond Supply Co.
Versjonar og framføringar av andre artistar
Den 24. oktober 2002 selte det progressive metal-bandet Dream Theater heile albumet på La Mutualite i Paris. Konserten vart spelt inn og gjeven ut på YtseJam Records.
«Run to the Hills» vart spelt på hyllestalbumet Numbers From The Beast, med vokalisten Robin McAuley, gitaristane Michael Schenker og Pete Fletcher, bassisten Tony Franklin og trommeslagaren Brian Tichy. A Tribute to the Beast, Vol. 2 inneheld versjonar av «Children of the Damned» av Sebastian Bach frå Skid Row og «Hallowed Be Thy Name» av Iced Earth, som òg har spelt «Hallowed Be Thy Name» og «The Number of the Beast» på albumet Tribute to the Gods. «Hallowed Be Thy Name» har òg blitt spelt av Machine Head på Maiden Heaven: A Tribute To Iron Maiden, som vart gjeve ut av Kerrang! i 2008, and by Cradle of Filth, medan tittelsporet har blitt spelt av Djali Zwan i filmmusikken til Spun. Akustiske tolkingar av «Children of the Damned» og «22 Acacia Avenue» finst på albumet Across The Seventh Sea (2012) av prosjektet Maiden uniteD.
I andre media
Fleire av songane på albumet er nytta i videospel: «Run to the Hills» er med i SSX On Tour som opningstema, Grand Theft Auto: Episodes from Liberty City, og ein coverversjon finst i Rock Band, den einaste songen i spelet som er oppført som 'umogeleg' for alle instrumenta. I tillegg er «The Number of the Beast» (som den originale masterinnspelinga), «Run to the Hills» og «Hallowed Be Thy Name» (sistnemndee i ein liverversjon frå Flight 666) tilgjengelg som nedlasting for Rock Band den 8. juni 2009. «The Number of the Beast» vart òg nytta i Guitar Hero III: Legends of Rock, og i Tony Hawk's Pro Skater 4.
Medverkande
Henta frå plateomslaget og AllMusic.
Lister
Plata har seld til platinaplate i Storbritannia og USA, og gullplate i Tyskland.
Dei to singlane, «Run to the Hills» og tittelsporet debuterte på den britiske singellista på høvesvis sjuande og 18. plassen. BEgge songane gjekk inn på den irske singellista og nådde 16. og 19. plassen der.
Album
Salstrofé
Singlar
Lenz-lova
Lenz-lova er ein regel i elektrisitetslæra som seier at når det induserast ein elektrisk straum i ein leiar, har straumen alltid ein slik retning at verknadene av han vil motverke årsaka til at straumen vart indusert. Om induksjonsn til dømes kjem av rørsla av ein magnetpol i nærleiken av ein leiar, så vil straumen som blir indusert i leiaren, skape eit magnetisk kraftfelt med retning slik at det motverkar rørsla av magnetpolen.
Lenz-lova kjem av Le Chatelier-prinsippet og gjev uttrykk for stabiliteten i naturen. Lova vart først formulert av den russiske fysikaren Heinrich Lenz (1804–65).
Lenz-lova er synt med minusteiknet i Faradays induksjonslov,
som indikerer at den induserte emfen (\mathcal{E}) og endringa i den magnetiske fluksen har motsett forteikn.
Riitta Salin
Riitta Liisa Salin er ein finsk tidlegare friidrettsutøvar frå Helsingfors, som vart europameister på 400 meter i 1974.
Fageråstunnelen
Fageråstunnelen er ein tunnel på linje 1 på Bybanen mellom Wergeland og Sletten i Årstad i Bergen. Han vart teken i bruk 22. juni 2010, same dag som Bybanen opna. Tunnelen er 663 meter lang.
Tunnelen var stengd frå 24. mars til 2. april 2011 av di ein av køyreledningane måtte utbedres.
Poet laureate
Poet laureate, 'laurbærkransa lyrikar', er ei form for hoffpoet eller diktargasje, ei æresnemning for ein lyrikar som er blitt offisielt vald ut av styresmaktene og er ofte venta å dikta poesi til offisielle høve.
I England har omgrepet blitt brukt i fleire hundreår som tittelen til den offisielle poeten til monarken, som blei utpeika for livet sidan styret til kong Karl II. Seinare er det blitt oppretta poet laureate-postar for ulike land og område, og for visse grupper, som barn og ungdom.
Opphavet til omgrepet
Laurbærblad blei i Hellas i antikken ofra til Apollon, og blei burkte til å knyta ei krone eller ein krans av blada for heltar og poetar, og denne bruken blei spreidd til seinare tider. Ordet laureate ('laurbær') fekk tydinga «eminent» eller «ypperleg», og på engelsk er det assosiert med heider og ære. «Laureate letters» ('laurbærkransa brev') blei ei tid sende for å annonsera ein siger. Omgrepet laureate var òg assosiert med oppnådd akademiske gradar av europeiske universitet. Omgrepet «baccalaureate» for universitetsgrada bachelor er utleidd frå dette.
I mellomalderen blei blei poet laureate løna ved europeiske universitet som ei kongeleg grad i retorikk. Omgrepet kan òg visa til nokon som har denne grada som omfattar kunnskapar i retorikk, grammatikk og språk. Grada kan vera ein akademisk ekvivalent til dagens moderne tittel doktorgrad i poesi.
Historisk
Frå ein meir generell bruk av omgrepet «poet laureate» blei det etterkvart framheva og løfta opp i England som ein løna posisjon der poeten var tilknytt det kongelege hushaldet. Det var kong Jakob I av England som hovudsakleg skapte posisjonen slik han fungerer i dag for Ben Jonson i 1617, sjølv om utnemninga av Jonson ikkje synest å ha vore formelt skrive ned. Posisjonen var ei utvikling av praksisen i tidlegare tider der versemakarar og trubadurar danna ein del av følgjet til kongen. Kong Rikard Coeur de Lion (Løvehjerte) hadde ein Versificator Regis ('Kongens skald'), Gulielmus Peregrinus, og kong Henrik III av England hadde ein versifikator (versemakar) kalla Meister Henry. På 1400-talet skildra John Kay, som også var versemakar, seg sjølv som «audmjuk poet laureate». Monarken viste støtta si på mange måtar: Chaucer blei gjeven ein pensjon og ein gallon (4,5 liter) med vin dagleg for resten av livet av kong Edvard III, og Spenser fekk òg eit årleg underhald av dronning Elisabet I av England.
Henrik I skal ha betalt 10 shilling årleg til ein Versificator Regis. Geoffrey Chaucer fekk i 1389 ei årleg tildeling av vin som seinare blei gjort om til pengar. Chaucer, Gower, Kay, Andrew Bernard, Skelton, Robert Whittington, Richard Edwards, Spenser og Samuel Daniel har derfor blitt karakteriserte som «frivillige» poet laureatear.
John Skelton studerte ved University of Oxford tidleg på 1480-talet, og blei forfremma til grada «poet laureate» i 1488. Tittelen blei òg bekrefta for han av Universitetet i Louvain i 1492 og ved University of Cambridge i 1492–1493. Han blei snart kjend for retoriske, satiriske og omsette skrifter. I 1488 blei han medlem av hoffet til Henrik VII, underviste Henrik VIII og var den offisielle kongelege poeten i det meste av dei neste ti åra. Han blei høgt verdsett.
Tittelen poet laureate vart først bekrefta ved dokument for John Dryden i 1670, to år etter at William Davenant var død. Posisjonen vart deretter ein institusjon. Etterfølgjaren til Dryden, Thomas Shadwell, forfatta årlege fødselsdags- og nyttårsode. Poet laureate fekk tradisjonelt ansvaret for å skriva og presentera offisiell poesi for å minnast spesielle høve, både personlege som fødselsdagen til monarken og kongelege fødselsdagar og ekteskap, og offentlege som kroningar og militære sigrar. Aktiviteten til poeten på dette området varierte etter omstenda, og sedvanen opphøyrde å bli obligatorisk etter at Henry James Pye døydde i 1813. Posisjonen mista noko prestisje før Robert Southey, men fekk ein ny glans frå det personlege ryet hans og tilsvarande for William Wordsworth og Alfred Tennyson.
Liste over Poet Laureate-ar
Mellomalderen
Stuarttida
Etter at Spenser døydde blei stillinga løna meir regelmessig. Etter at poeten var vald heldt han posisjonen for resten av livet. Han mottok eit årleg underhald og blei venta å skriva poesi for formelle høve.
Utpeika ved kongelege brev
Poet Laureate i andre land
Andre land har sett i verk tilsvarande offisielle posisjonar til den britiske poeten laureate.
Den spanske sjølvstendekrigen
Den spanske sjølvstendekrigen var ein konflikt mellom det første franske keisardømet under Napoleon og dei allierte maktene Spania, Storbritannia og Portugal kjempa om kontrollen over den iberiske halvøya som ein del av Napoleonskrigane. Krigsutbrotet kan leggjast til den franske invasjonen av Portugal i 1807 eller av Spania i 1808 og opprøret som følgde. Krigen tok slutt i 1814, då den sjette koalisjonen sigra over Napoleon.
University of New Hampshire
University of New Hampshire (forkorta UNH) er eit statleg universitet i New Hampshire i USA. Hovudcampus er i Durham, og det er òg eit college i Manchester.
I 1866 vart universitetet grunnlagt som New Hampshire College of Agriculture and the Mechanic Arts i Hanover. Det flytta i 1893 til Durham. Namneendringa fann stad i 1923.
Organisasjon
Universitet har seks Colleges/fakultet:
Med 15 000 studentar er UNH det største universitetet i delstaten. Haustsemesteret 2006 var det immatrikulert 14 848 studentar og 948 vitskapeleg tilsette, og skulepengane på årsbasis var samstundes US$ 10 401 for studentar folkeregistrert i delstaten New Hampshire. Studiane vert gjeve opp til doktorgrad.
Mount Ulla
Mount Ulla (òg kalla Claymore Peak) er eit spisst fjell mellom Meserve- og Hartbreen i Asgard Range i Victoria Land. Toppen er ein knivskarp egg med bratte veggar på begge sider. Det vart namngjeve av Victoria University of Wellington Antarctic Expedition (VUWAE), 1958–59, etter ein av dei norrøne Vaner-gudane.
Joe's Menage
Joe's Menage er eit konsertalbum av Frank Zappa, posthumt gjeve ut 1. oktober 2008. Det inneheld songar frå 1975 som ikkje før var gjeve ut. Det er det fjerde albumet i «Joe's Corsage»-serien, med forskjellige rarietetar kompilert av Joe Travers for Zappa Family Trust. Dette albumet inneheld songar får ein konsert i Williamsburg den 1. november 1975 (midten). Dette var første gongen vokalist og altsaksofonisten Norma Jean Bell var med på ei Zappa plate. Ho var berre med i turnebandet til Zappa ein kort periode seint i 1975.
Spira til albumet kom alt i 1978 då Zappa gav fanen Ole Lysgaard fleire kasettar, mellom anna ein av denne konserten frå 1975. I 2004 sendte Lysgaard lydbanda til Gail Zappa og ho valde å gje ut denne laga av Zappa. Det var ikkje mogeleg å få tak i dei originale lydbanda.
Athabaskiske språk
Athabaskiske språk er ei språkgruppe som blir snakka i dei vestlege delane av Nord-Amerika. Dei omtrent 40 athabaskiske språka blir snakka i Alaska, i nordvestlege Canada og i sørvestlege og vestlege USA av til saman bortimot 180 000 talarar. Det mest kjende av dei er navaho, som med 150 000 talarar er det største indianarspråket i USA.
Klassifisering av dei athabaskiske språka
Athabaskisk er delt i tre greiner: Nordathabaskisk (i Alaska og Nordvest-Canada), Stillehavsathabaskisk (Oregon, California) og sørleg athabaskisk. Klassifikasjonen under er basert på Campbell 1997, Mithun 1999 og weblenkjene under «Kjelder».
Fylkesveg 7022
Fylkesveg 7022 går mellom Hovd og Namsvatn i Røyrvik kommune. Vegen er 13,4 km lang.
Før Trøndelag fylke vart oppretta 1. januar 2018 var vegen kjennetegna som Fylkesveg 361 i Nord-Trøndelag.
Novovoronezj
Novovoronezj (russisk Нововоро́неж) er ein by i Voronezj oblast i Russland med om lag 35 000 innbyggjarar. Han ligg ved elva Don, rundt 40 km sør for Voronezj. Novovoronezj kjernekraftverk ligg 5 km sør for byen.
If You Know What I Mean
«If You Know What I Mean» er ein song skrive og innspelt av Neil Diamond. Songen vart gjeven ut på albumet Beautiful Noise i 1976 og var den tredje singelen til Diamond som nådde førsteplassen på Easy Listening-lista. «If You Know What I Mean» låg på toppen av denne lista i to veker og nådde òg 11. plassen på Billboard Hot 100.
TV Eye Live 1977
TV Eye Live 1977 eller berre TV Eye er eit konsertalbum av Iggy Pop som kom ut i 1978. Iggy tok imot eit forskot på $90 000 frå RCA Records for å gjere ferdig kontrakten sin med eit konsertalbum. I følgje allmusic.com vart albumet samla saman frå opptak frå miksepulten. Iggy Pop handsama dei i eit tysk studio, raskt og billig for kring $5 000. Albumet inneheld opptak frå konsertar i The Agora i Cleveland den 21. og 22. mars 1977; The Aragon i Chicago den 28. mars 1977 og The Uptown Theater i Kansas City den 26. oktober 1977.
Albumet er kjend for at David Bowie spelar tangentinstrument og syng korvokal for utvalde spor og for den heller knusande bass og trommelyden.
Verdscupen i alpine greiner 2021/Kvinner
Verdscupen i alpine greiner for kvinner i 2021-sesongen tok til 17. oktober 2020 i Sölden i Austerrike og vart avslutta 21. mars 2021 i Lenzerheide i Sveits. Turneringa omfatta 30 individuelle renn. Tevlingane fordelte seg på 6 slalåmrenn, 6 storslalåmrenn, 6 super-g-renn, 8 utforrenn, 2 superkombinasjonstevlingar og 2 parallellrenn. Ingen tevlingar fann stad i Noreg.
Petra Vlhová frå Slovakia vann verdscupen i alpine greiner, som den fyrste slovakiske utøvaren. På andreplass kom Lara Gut-Behrami og nummer tre vart Michelle Gisin, begge frå Sveits.
Nordisk råds filmpris
Nordisk råds filmpris er ein filmpris som vert utdelt av Nordisk råd til manusforfattarar, regissørar og produsentar i dei nordiske landa.
Prispengane er på 350 000 danske kroner, som skal delast mellom manusforfattar, regissør og produsent. Kvart nordiske land kan stilla med to kandidatar kvar. Dette utgjer inntil ti nominerte filmar til kvar utdeling.
Love Me Two Times
«Love Me to Times» er ein song av The Doors. Han var skriven av bandet og kom først ut i 1967 på albumet Strange Days. Songen vart gjeven ut som den andre singelen frå albumet (etter «People Are Strange») og nådde 25. plass på lista i USA.
Ray Manzarek spelte den endelege versjonen av songen på ein clavinet (ei moderne utgåve av klavikord), ikkje ein cembalo.
«Love Me Two Times» vart rekna som litt for vågal for kunne spelast på radio då han kom ut.
Teksten var skriven av gitarist Robby Krieger. I følgje bandmedlemmane omhandlar songen ein soldat eller sjømann den siste dagen med kjærasten før han fer ut.
Markov-prosess
Ein Markov-prosess er ei følgje av hendingar, vanlegvis kalla tilstandar, der sannsynet for ein gjeven tilstand i følgja berre er avhengig av tilstanden like føre. Ein slik prosess vert òg kalla ei Markov-kjede. Teorien har fleire viktige bruksområde i statistisk modellering, mellom anna i simulering av nettverkstrafikk, køsystem og partiklar i rørsle, samt innan bilethandsaming.
Prosessen er kalla opp etter russaren Andrej Markov.
Kjelder
Markov-proses Марковски процес Markow-Kette Markov process fa:فرآیند مارکف Markovproces マルコフ過程 Марковский процесс Markov-prosessi Марківський процес
Ugolini Peak
Ugolini Peak er eit spisst pyramideforma fjell i Antarktis på over 2200 moh. Det ragar over den sentrale delen av eit stort isfritt massiv 10 km sør for Knobhead, ved sørsida av den øvre Ferrarbreen i Victoria Land. ligg søraust for fjellet.
Fjellet vart namngjeve av Advisory Committee on Antarctic Names (US-ACAN) etter Fiorenzo C. Ugolini, som studerte antarktiske jordprosessar i området kring McMurdo Sound i 1961-62 og 1962-63.
Marvin Minsky
Marvin Minsky er ein amerikansk matematikar.
Han var professor i matematikk ved Massachusetts Institute of Technology (MIT) frå 1958 til 1974, og professor i elektronikk same stad frå 1974 til 1989 og i mediavitskap sidan 1989. Han har mellom anna gjeve ut Computation (1967), Semantic Information Processing (1968) og The Society of Mind (1985). Minsky har medverka i stor grad i dei seinare fasane av utviklinga til datamaskinen, og særleg har han vore sentral innan forskinga på kunstig intelligens. Arbeidet hans har dessutan hatt stor innverknad både innan robotikk, kognitiv psykologi, lingvistikk og optikk.
Slettebakkstunnelen
Slettebakkstunnelen er ein tunnel på linje 1 på Bybanen mellom Slettebakken og Fantoft i Årstad i Bergen. Han vart teken i bruk 22. juni 2010, same dag som Bybanen opna. Tunnelen er 412 meter lang.
Another Night av The Hollies
Another Night er det 14. studioalbumet til det engelske rockebandet The Hollies. Det er det andre albumet til bandet med vokalisten Allan Clarke etter han kom attende til bandet. Albumet består hovudsakleg av originale songar bortsett frå ein coverversjon av den då unge, og relativt ukjende Bruce Springsteen, «4th of July, Asbury Park (Sandy)».
Bergsdalen
Bergsdalen er ein 25 kilometer lang fjelldal i Vaksdal kommune. Han har cirka 70 innbyggjarar og i tillegg fleire fritidsbustader.
Andvord Bay
Andvord Bay er ei bukt 9 nautiske mil lang og 3 nautiske mil brei, som ligg mellom Beneden Head og Duthiers Point langs vestkysten av Graham Land. Ho vart oppdaga av Belgica-ekspedisjonen, 1897–99, under Adrien de Gerlache, og vart namngjeven av han etter Rolf Andvord som var belgisk konsul i Kristiania (Oslo) på den tida.
Fantofttunnelen
Fantofttunnelen er ein tunnel på linje 1 på Bybanen mellom Fantoft i Årstad og Paradis i Fana i Bergen. Han vart teken i bruk 22. juni 2010, same dag som Bybanen opna. Tunnelen er 1 107 meter lang.
Polka
Polka (frå tsjekkisk pulka, 'halvsteg' eller polka, 'polsk kvinne') er ein pardans i livleg to-takt som stammar frå Böhmen. Han blir rekna for å ha oppstått i Praha rundt 1830. Dansen finst i fleire former, men er prega av «bytt-om-fot»-trinnene og feiande runddans.
Polka er nærskyld med schottisch og var saman med vals den mest populære selskapsdansen fram til 1900-talet. Ulike polkatypar lever vidare i folkeleg tradisjon, og i Noreg er han framleis populær som gammaldans.
Polkamusikk blei brukt i kunstmusikk av komponistar som Smetana, Dvořák, Johann Strauss den eldre og Johann Strauss den yngre. Det blir som regel spela ein polka av Strauss under Nyttårskonserten. Smetana har med ein polka i det kjende stykket Moldau.
Haugesenteret
Haugesenteret ligg i Ulvik i Vestland. Det vert eigd og dreve av Nynorsk kultursentrum. På senteret vert det formidla litteratur, med særleg vekt på lyrikk. Heilt sentralt i formidlinga står livet og lyrikken til Olav H. Hauge.
Swanley
Swanley  er ein by i grevskapet Kent i England. Han har kring 21 000 innbyggjarar. Han ligg like søraust for London, nord for Sevenoaks.
Haugesenteret
Haugesenteret er plassert i det gamle heradhuset i Ulvik sentrum.
Auvert Bay
Auvert Bay er ei bukt mellom Cape Evensen og Cape Bellue, langs vestkysten av Graham Land. Ho vart oppdaga av Den franske antarktisekspedisjonen, 1908–10, og kalla «Baie Auvert» («bukta langt frå alle stader»).
T-R-O-U-B-L-E
«T-R-O-U-B-L-E» er ein song skriven av Jerry Chesnut og spelt inn av Elvis Presley i 1975. Det er ein annan song enn «Trouble», ein song Presley først spelte inn i 1958.
Bakgrunn og låtskriving
Jerry Chesnut skreiv songen i 1975, inspirert av songaren og pianisten Little David Wilkins. Han sa at då han skreiv tittelen, tenkte han på ei kvinne som kom inn døra og skapte trøbbel. Han sa at han stava fram orda «trouble», så «alone» og «looking», og fann ut at dei rimde på kvarandre når dei vart stava.
Travis Tritt-versjonen
Musikkvideoen vart regissert av Jack Cole. Her ser ein Tritt syngje songen på scenen føre eit stort publikum. Seinare hoppar han ut i publikum for å leite etter ei jente.
Myrdal i Åsane
Myrdal er ein matrikkelgard i Åsane bydel i Bergen. Folketalet innanfor den gamle matrikkelgarden var 2982 i 2001 Det tettbygde området vert rekna som del av den samanhengjande tettstaden Bergen.
Myrdal ligg sentralt til i Åsane, i området som stundom vert kalla Midtbygda i Åsane. I 1970- og 1980-åra vart det bygd store bustadfelt i dei sørvestre delane av Myrdal. Her ligg mellom anna eit av dei største burettslaga i landet, Prestestien borettslag, med 655 bustader. Litt av burettslaget ligg på nabogarden Ulset. I den austre delen av området ligg kjøpesenteret Åsane storsenter, som er ei samanslåing av to kjøpesenter, Åsane senter, som opna i desember 1976, og Arken. I dette området ligg òg Åsane nye kyrkje frå 1993 og Åsane idrettspark, med Vestlandshallen, som er brukt som idretts- og konsertarena. På garden Myrdal sin grunn ligg òg barneskulane Haukedalen skole og Skinstø skole og ungdomsskulen Blokkhaugen skole. Det gamle innmarksområdet, i den nordlege delen av området, er, per 2010, framleis ikkje utbygd, og det er framleis litt gardsdrift på garden med sauer og hestehald.
Myrdal og nabogarden Ulset har truleg vore same gard i gammal tid, men vart truleg delt alt i jernalderen. Myrdal vart liggjande aude etter Svartedauden. Leiglendingane på garden kjøpte bruka sine frå jordeigaren, enkja etter den tidlegare bergensbispen Nils Pedersen Smit, i 1719 og vart sjølveigarar. Det var då to bruk på garden.
Ostrogozjsk
Ostrogozjsk (kyrillisk skrift Острогожск) er ein by i Voronezj oblast i Russland med om lag 30 000 innbyggjarar. Han ligg ved elva Tikhaja Sosna, ei sideelv til Don, rundt 90 km sør for Voronezj.
Busetnaden vart grunnlagd i 1652 og fekk byrettar i 1765.
Blăgești
Blăgești er namnet på fleire stader i Romania:
Stigabergtunnelen
Stigabergtunnelen er ein vegtunnel i Askvoll i Vestland. Tunnelen vart opna i 1946 og er 50 meter lang.
Neverdokument
Neverdokument er dokument skrivne på never frå bjørk. Denne typen dokument er vorte laga i ulike kulturar. Det finst til dømes buddhistiske tekster skrivne på bjørkenever og bevart i leirkar. Ei mengd neverdokument er òg vorte funne rundt om i Aust-Europa, framfor alt i Novgorod.
Neverdokument i Asia
Bork frå himalayabjørk (Betula utilis) har blitt brukt til å skriva på i Sør-Asia i fleire hundreår. Praksisen var særleg utbreidd i historiske Kashmir. Bruk av bork som papir er nemnd av tidlege sanskritforfattarar som Kalidasa (ca. 300-talet), Sushruta (ca. 200-talet) og Varahamihira (500-talet).
I Kashmir fortalde tidlege lærde at alle bøkene deira var skrivne på bjørkebork til 1500-talet. Borken frå himalayabjørk blir framleis nytta i India og Nepal for å skriva heilage mantra.
Buddhistiske gandhari-tekster
Dei eldste bevarte nevermanuskripta er buddhistiske tekster frå det første hundreåret skrivne på prakritspråket gandhari med kharosthiskrift. Dokumenta er skrivne med svart blekk på neverrullane, der skrifta går på begge sidene av neveret. Dei var oppbevarte i leirkrukker. British Library kjøpte dokumenta i 1994. Forskarar trur dei har vorte skrivne i det som no er Afghanistan. Liknande neverdokument er blitt funne i Aust-Afghanistan. Seinare blei det funne ei anna samling frå same tidsrom, kjend som «Senior collection».
Ein reknar med at tekstane blei laga av Dharmaguptaka-sekta og truleg inneheldt eit utval avden større samlinga dei hadde av tekstar i eit av klostera sine. Samlinga inneheld ulike sutraer og kommentarar,blant anna Dhammapada og Nashornsutraen (Khargaviṣana-sutra).
Dokumenta var truleg allereie i dårleg stand då dei blei lagra i leirkrukkene. Forskarar har konkludert med at fragmenta truleg blei gjevne ei rituell gravlegging, liknande måten gamle jødiske skrifter blir lagra i ein genizah.
Sanskrit- og prakritmanuskript
Eit fragment av eit neverdokument på sanskrit, skrive med brahmiskrift, var med i samlinga som kom til British Library. Ein reknar med at det kjem frå Nord-India, og stammar frå eit av dei første hundreåra e.Kr.
Bower-manuskriptet er ein av dei eldste sanskrittekstane på neverbork, skrive med brahmiskrift. Det er estimert til å vera frå rundt 450. Manuskriptet omfattar fleire tekstar om ulike emne, mellom anna ei medisinsk avhandling og ordspråk. Manuskriptet blei oppdaga i Kucha (i noverande Aksu prefektur i Xinjiang i Kina), eit gammalt buddhistisk rike på den nordlege delen av Silkevegen.
Bakhshali-manuskriptet omfattar sytti borkefragment skrivne på sanskrit og prakrit, med saradaskrift. Ut frå språk og innhald er det rekna ut til å vera frå 100- til 200-talet. Teksten tek for seg ulike matematiske teknikkar.
I eit gammalt buddhistisk kloster i Jaulian nær Taxila i Panjab i Pakistan er det funne manuskript i brahmiskrift daterte til 400-talet.
Manuskript som inneheld Devīkavaca-teksten, ein hymne som lovprisar gudinna Durga, er blitt rekna for å kunna verna den som ber dei mot vonde makter, som ein amulett. Eit døme på dette er ein borkebit med devanagariskrift frå Nepal, truleg laga på 1800-talet, som Cambridge University Library eig (MS Add. 1578). Ifølgje innsamlaren blei slike borkemanuskript berre brukt til amulettar i Nepal, så vidt han kunne finna ut.
Funn og funnstader
Den 26. juli 1951 vart det første russiske neverbrevet funne ved utgravingar i Novgorod leidde av Artemij Artsikhovskij. Funnet vart datert til omkring år 1400. Sidan då har det i Staraja Russa, Smolensk, Torzjok, Pskov, Tver, Moskva og Staraja Rjazan samanlagt vorte funne fleire enn 1 000 dokument. Dei fleste av neverbreva vart funne i Novgorod. I Ukraina er det gjort funn av neverdokument i Zvenihorod i Volhynia. I Kviterussland er det gjort fleire funn i Vitebsk og i Mstislavl. Dei uvanleg velbevarte dokumenta har lege gravlagde i eit djupt kulturlag (i Novgorod er laget åtte meter djupt) dekt med leire med høgt vassinnhald. Dette har hindra syre frå å bryta ned materialet. Utgravingar i stor skala for å finna slike dokument vart innleidd i Novgorod 1932, sjølv om ein forsøk å grava det ut allereie på 1800-talet.
Neverdokumenta er tidlegare vorte nemnde i fleire austslaviske manuskript. Sjølve oppdaginga av neverbreva (russisk берестяна́я гра́мота, berestjanaja gramota) har gjort at kunnskapen om austslavisk kultur og språkbruk er vorte vesentleg større. Ein har òg funne eit hundretal skrivereiskapar, for det meste av jarn men òg av bein eller bronse.
Innhald og datering
Dei russiske forskarane Valentin Janin og Andrej Zaliznjak meiner at dokumenta for det meste er vanlege brev skrivne av personar som snakka Novgorod-dialekt. Det er både personlege brev og forretningsbrev. Berre få dokument er skrivne på gammalkyrkjeslavisk og berre eit einaste på gammalsvensk. Ein handfull brev er også skrivne på eit austersjøfinsk språk. Dei eldste daterte funna av neverbrev er frå 1000-talet og dei yngste er daterte til 1400-talet.
Zaliznjak fortel i eit intervju i samband med at han vart promotert til æresdoktor ved Uppsala universitet at neverbreva blant anna viser at lesa- og skrivekunna i Novgorodområdet var større enn ein tidlegare visste, og ut frå dei kortfatta meldingane kan ein òg dra konklusjonen at stillinga til kvinner var friare og sterkare enn i andre delar av Russland. Dokument nummer 292, oppdaga i 1957 ved utgravingane i Novgorod, er det eldste kjende dokumentet som er skrive på eit austersjøfinsk språk. Det er datert til tidleg 1200-tal. Språket er eit austersjøfinsk språk og vert anteke å vera eit karelsk språk, kanskje nærast dagens livvisk. Dette og dei ande neverdokumenta med austersjøfinsk innhald er viktige dokument i utforskinga av austersjøfinsk språkhistorie.